CELEX: 31989L0297
Language: hr
Date: 1989-04-13 00:00:00
Title: 89/297/CEE: Direktiva Vijeća od 13. travnja 1989. o usklađivanju zakonodavstva država članica u odnosu na bočnu zaštitu (bočne štitnike) određenih motornih vozila i njihovih prikolica

13/Sv. 026
            
            
               HR
            
            
               Službeni list Europske unije
            
            
               98
            
         31989L0297
   
               L 124/1
            
            
               SLUŽBENI LIST EUROPSKE UNIJE
            
            
               13.04.1989.
            
         
      DIREKTIVA VIJEĆA
   
   od 13. travnja 1989.
   o usklađivanju zakonodavstva država članica u odnosu na bočnu zaštitu (bočne štitnike) određenih motornih vozila i njihovih prikolica
   (89/297/CEE)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njezin članak 100.a,
   uzimajući u obzir prijedlog Komisije (1),
   u suradnji s Europskim parlamentom (2),
   uzimajući u obzir mišljenje Gospodarskog i socijalnog odbora (3),
   budući da je važno donijeti mjere s ciljem postupnog uspostavljanja unutarnjeg tržišta tijekom razdoblja koje istječe 31. prosinca 1992.; budući da unutarnje tržište treba sadržavati područje bez unutarnjih granica u kojem je osigurano slobodno kretanje robe, osoba, usluga i kapitala;
   budući da se tehnički zahtjevi koje vozila moraju ispunjavati na temelju nacionalnog zakonodavstva, između ostalog, odnose na bočne štitnike motornih vozila i njihovih prikolica;
   budući da se ti zahtjevi razlikuju od jedne države članice do druge; budući da je stoga potrebno da sve države članice donesu iste zahtjeve, bilo kao dodatak svojim postojećim pravilima ili umjesto njih, posebno, kako bi se omogućilo da se postupak EEZ homologacije tipa koji je bio predmet Direktive Vijeća 70/156/EEZ od 6. veljače 1970. o usklađivanju zakonodavstva država članica u odnosu na homologaciju tipa motornih vozila i njihovih prikolica (4), kako je zadnje izmijenjena Direktivom 87/403/EEZ (5), uvede za svaki tip vozila;
   budući da je, kako bi se povećala sigurnost na cesti, potrebno postaviti bočne štitnike na sva vozila iz viših kategorija težine kako bi se nezaštićenim korisnicima cesta (pješake, bicikliste i motoriste) omogućila učinkovita zaštita od rizika padanja ispod bočnih strana tih vozila;
   budući da se, zbog praktičnih razloga, smatra potrebnim predvidjeti različita razdoblja primjene za nove homologacije tipa i za sva nova vozila;
   budući da usklađivanje nacionalnih zakonodavstava u odnosu na motorna vozila uključuje uzajamno priznavanje provjera država članica koje svaka od njih provodi na temelju zajedničkih zahtjeva,
   DONIJELO JE OVU DIREKTIVU:
   Članak 1.
   U smislu ove Direktive, „vozilo” znači svako motorno vozilo iz kategorija N2 i N3 i prikolicu u kategorijama 03 i 04, kako je određeno u Prilogu 1. Direktivi 70/156/EEZ, koji su konstruirani za uporabu na cesti, s ili bez nadogradnje i s najvećom konstrukcijskom brzinom većom od 25 km/h.
   Članak 2.
   1.   Nijedna država članica ne može, zbog razloga koji se odnose na bočnu zaštitu, odbiti dodjelu EEZ homologacije tipa ni nacionalne homologacije tipa za vozila ako ta vozila ispunjavaju zahtjeve određene u Prilogu.
   2.   Nijedna država članica ne može, zbog razloga koji se odnose na bočnu zaštitu, odbiti ni zabraniti prodaju, registraciju, stavljanje u uporabu ili korištenje vozila ako ta vozila ispunjavaju zahtjeve određene u Prilogu.
   Članak 3.
   Država članica koja je dodijelila EEZ homologaciju tipa poduzima mjere potrebne kako bi se osiguralo da bude obaviještena o svim izmjenama nekog dijela ili značajki iz Priloga. Nadležna tijela te države članice određuju treba li provesti nova ispitivanja o izmijenjenom tipu i sastaviti novo izvješće. Ako ta ispitivanja otkriju da nisu ispunjeni zahtjevi ove Direktive, izmjene se neće odobriti.
   Članak 4.
   1.   S učinkom od 1. lipnja 1990. države članice:
   
               —
            
            
               više ne mogu izdavati dokument određen u članku 10. stavku 1. trećoj alineji Direktive 70/156/EEZ u vezi s tipom vozila čiji uređaji bočne zaštite ne ispunjavaju zahtjeve ove Direktive,
            
         
               —
            
            
               mogu odbiti dodjelu nacionalne homologacije u vezi s tipom vozila čiji uređaji bočne zaštite ne ispunjavaju odredbe ove Direktive.
            
         2.   S učinkom od 1. svibnja 1991. države članice mogu zabraniti prvo stavljanje u uporabu vozila čiji uređaji bočne zaštite ne ispunjavaju odredbe ove Direktive.
   Članak 5.
   Izmjene potrebne da se prilagode zahtjevi Priloga i uzme u obzir tehnički napredak donose se u skladu s postupkom određenim u članku 13. Direktive 70/156/EEZ.
   Članak 6.
   1.   Države članice donose odredbe potrebne za usklađivanje s ovom Direktivom do 30. listopada 1989. One o tome odmah obavješćuju Komisiju.
   2.   Države članice dostavljaju Komisiji tekst glavnih odredaba nacionalnog prava koje donosu u području na koje se odnosi ova Direktiva.
   Članak 7.
   Ova je Direktiva upućena državama članicama.
   
      Sastavljeno u Luxembourgu 13. travnja 1989.
      
         
            Za Vijeće
         
         
            Predsjednik
         
         P. SOLBES
         
      
   
   
      (1)  SL C 265, 5.10.1987., str. 21.
   
   
      (2)  SL C 94, 11.4.1988., str. 23.
   
   
      (3)  SL C 80, 28.3.1988., str. 17.
   
   
      (4)  SL L 42, 23.2.1970., str. 1.
   
   
      (5)  SL L 220, 8.8.1987., str. 44.
   
   PRILOG
   TEHNIČKI ZAHTJEVI ZA BOČNU ZAŠTITU
   1.   Opći propisi i definicije
   
               1.1.
            
            
               Svako vozilo kategorija N2, N3, O3 i O4 treba tako konstruirati i/ili opremiti, kad se radi o vozilu kao o cjelini, da može osigurati učinkovitu zaštitu za nezaštićene korisnike cesta (pješake, bicikliste, motoriste) od rizika padanja pod vozilo i zapinjanja ispod kotača (1).
               Ova se Direktiva ne primjenjuje na:
               
                           —
                        
                        
                           traktore za poluprikolice,
                        
                     
                           —
                        
                        
                           prikolice posebno dizajnirane i konstruirane za prijevoz vrlo dugih tereta nedjeljive duljine, primjerice drva, čelične rešetke itd.,
                        
                     
                           —
                        
                        
                           vozila dizajnirana i konstruirana za posebne svrhe kad nije moguće, zbog praktičnih razloga, postaviti takvu bočnu zaštitu.
                        
                     
         
               1.2.
            
            
               Smatra se da vozilo ispunjava zahtjev određen u točki 1.1. ako njegovi bočni dijelovi osiguravaju zaštitu koja ispunjava odredbe donjih stavaka.
            
         
               1.3.
            
            
               Definicije
            
         
               1.3.1.
            
            
               Tip vozila za bočnu zaštitu
               Pojam „tip vozila za bočnu zaštitu” znači vozila koja se ne razlikuju s obzirom na sljedeća glavna obilježja:
               širinu stražnje osovine, strukturu, dimenzije, oblik i materijale karoserije i podvozja, obilježja ovjesa vozila u mjeri u kojoj imaju utjecaj na zahtjeve točke 2.
            
         
               1.3.2.
            
            
               „Nenatovarena masa” znači težina vozila u voznom stanju, koja su prazna i nenatovarena, ali potpuna s rashladnim sredstvima goriva, mazivnim sredstvima i rezervnim kotačem ako ga proizvođač vozila uključuje u standardnu opremu.
            
         
               1.4.
            
            
               Pozicioniranje vozila
               Pri ispitivanju sukladnosti s tehničkim specifikacijama određenim u točki 2. položaj vozila treba biti sljedeći:
               
                           —
                        
                        
                           na vodoravnoj i ravnoj površini,
                        
                     
                           —
                        
                        
                           upravljani kotači trebaju biti u položaju ravno naprijed,
                        
                     
                           —
                        
                        
                           vozilo treba biti nenatovareno,
                        
                     
                           —
                        
                        
                           poluprikolice trebaju biti postavljene na potpore uz vodoravnu površinu utovara.
                        
                     
         2.   Bočna zaštita koju osigurava poseban uređaj (bočni štitnik)
   
               2.1.
            
            
               Uređaj ne povećava sveukupnu širinu vozila, a glavni dio njegove vanjske površine nije veći od 120 mm u unutarnjosti vozila od krajnje vanjske površine (najveća širina) vozila. Prednji dio može se okrenuti prema unutra na nekim vozilima u skladu s točkama 2.4.2. i 2.4.3. Stražnji dio ne može biti dulji od 30 mm u unutarnjosti vozila od krajnje granice stražnjih guma (isključujući sve izbočine guma blizu tla) duljinom od barem krajnjih 250 mm.
            
         
               2.2.
            
            
               Vanjska površina uređaja treba biti glatka, značajno ravna ili vodoravno rebrasta i u što većoj mjeri neprekinuta od prednje do stražnje strane; međutim, dodirni se dijelovi mogu preklapati pod uvjetom da su preklapajući bridovi okrenuti prema stražnjem ili donjem dijelu, ili se može ostaviti otvor koji nije veći od 25 mm izmjereno uzdužno, pod uvjetom da stražnji dio ne izlazi iz vanjskog dijela prednje strane; zaobljene glave vijaka ili zakovica mogu izlaziti izvan površine do udaljenosti koja ne prelazi 10 mm, a drugi dijelovi mogu izlaziti u istoj mjeri pod uvjetom da su glatki i slično zaobljeni; svi vanjski bridovi i kutovi trebaju biti zaobljeni uz najmanji polumjer od 2,5 mm (ispitano kako je propisano u Direktivi 74/483/EEZ (2)).
            
         
               2.3.
            
            
               Uređaj se može sastojati od neprekinute ravne površine, ili od jedne ili od više vodoravnih profila, ili kombinacije površine i ograda; kad se rabe profili, profili ne smiju biti više od 300 mm udaljeni ni niži od:
               
                           —
                        
                        
                           50 mm u slučaju kategorije vozila N2 i O3,
                        
                     
                           —
                        
                        
                           100 mm i u biti ravni u slučaju N3 i O4 vozila.
                           Kombinacije površina i profila trebaju tvoriti neprekinuti predmet bočnog štitnika, međutim, u skladu s točkom 2.2.
                        
                     
         
               2.4.
            
            
               
                  Prednji brid bočnog štitnika sastavlja se kako slijedi:
               
                           2.4.1.
                        
                        
                           Njegov položaj jest:
                           
                                       2.4.1.1.
                                    
                                    
                                       na motornom vozilu: ne više od 300 mm prema stražnjem dijelu poprečne okomite ravnine koja je tangencijalna na krajnji stražnji dio gume na kotaču neposredno ispred štitnika;
                                    
                                 
                                       2.4.1.2.
                                    
                                    
                                       na prikolici: najviše 500 mm do stražnje strane površine određene u točki 2.4.1.1.;
                                    
                                 
                                       2.4.1.3.
                                    
                                    
                                       na poluprikolici: najviše 250 mm do stražnje strane poprečne srednje površine potpornja, ako se postavljaju potpornji, no u svakom slučaju udaljenost od prednjeg brida poprečne površine koja prolazi kroz središte glavnog vijka u njegov krajnji stražnji položaj ne može prelaziti 2,7 m.
                                    
                                 
                     
                           2.4.2.
                        
                        
                           Kad je prednji brid smješten u uobičajeno otvorenom prostoru, brid se sastoji od neprekinutog okomitog člana koji se proteže preko cijele visine štitnika; vanjska i prednja naličja tog člana trebaju mjeriti barem 50 mm prema stražnjoj strani i biti okrenuta 100 mm prema unutarnjoj strani u slučaju N2 i O3 i barem 100 mm prema stražnjoj strani i biti okrenuta 100 mm prema unutarnjoj strani u slučaju N3 i O4.
                        
                     
                           2.4.3.
                        
                        
                           Na motornom vozilu gdje 300 mm dimenzija iz točke 2.4.1.1. pripada u kabinu štitnik treba tako sastaviti da se spoji s okvirima kabine i, ako je potrebno, okrenuti pod kutom koji ne prelazi 45°. Uzdužni otvor od 100 mm dopušta se između prednjeg brida i okvira kabine u slučaju viseće ili nagibne kabine. U tom slučaju odredbe točke 2.4.2. nisu primjenjive.
                        
                     
                           2.4.4.
                        
                        
                           Na motornom vozilu gdje dimenzija od 300 mm iz točke 2.4.1.1. dolazi iza kabine, a bočni je štitnik produljen prema naprijed, kako je navedeno u točki 2.4.3. kao mogućnost za proizvođača, moraju se zadovoljiti odredbe točke 2.4.3.
                        
                     
         
               2.5.
            
            
               
                  Krajnji stražnji brid bočnog štitnika nije dulji od 300 mm prema naprijed poprečne okomite ravnine koja je tangencijalna prema krajnjem prednjem dijelu gume na kotaču koji je neposredno na stražnjoj strani; neprekinuti okomiti dio ne zahtijeva se na stražnjem bridu.
            
         
               2.6.
            
            
               
                  Donji brid bočnog štitnika ni u jednoj točki nije više od 550 mm iznad tla.
            
         
               2.7.
            
            
               
                  Gornji brid štitnika nije više od 350 mm ispod tog dijela strukture vozila, izrezano ili spojeno okomitom ravninom koja je tangencijalna prema vanjskoj površini guma, isključujući sva ispupčenja blizu tla, osim u sljedećim slučajevima:
               
                           2.7.1.
                        
                        
                           kad ravnina u točki 2.7. ne siječe strukturu vozila, gornji brid ravan je s površinom platforme koja nosi teret, 950 mm od tla, ovisno o tome koji je manji;
                        
                     
                           2.7.2.
                        
                        
                           kad ravnina u točki 2.7. siječe strukturu vozila na stupnju koji je viši od 1,3 m iznad tla, tad gornji brid bočnog štitnika nije viši od 950 mm iznad tla;
                        
                     
                           2.7.3.
                        
                        
                           na vozilu koje je posebno projektirano i sastavljeno, a ne samo prilagođeno za prijevoz kontejnera ili rasklopivih sanduka, gornji brid štitnika može se odrediti u skladu s točkama 2.7.1. i 2.7.2., s time da se kontejner ili sanduk smatraju dijelom vozila.
                        
                     
         
               2.8.
            
            
               Bočni štitnici trebaju zapravo biti kruti, sigurno postavljeni (ne smiju se olabaviti zbog vibracija u uobičajenoj uporabi vozila) i, osim u vezi dijelova navedenih u točki 2.9., izrađeni od kovine ili bilo kojeg drugog odgovarajućeg materijala.
               Bočni štitnik smatra se odgovarajućim ako je u mogućnosti podnijeti vodoravnu statičku silu od 1 kN koja se primjenjuje okomito na bilo koji dio njegove vanjske površine središta malja čije je čelo okruglo i ravno, promjera od 220 mm ± 10 mm, i ako savijanje štitnika pod teretom tada nije manje od:
               
                           —
                        
                        
                           30 mm više od krajnjih stražnjih 250 mm štitnika, i
                        
                     
                           —
                        
                        
                           150 mm više od ostatka štitnika.
                        
                     
         
               2.8.1.
            
            
               Gornji se zahtjev može provjeriti pomoću izračuna.
            
         
               2.9.
            
            
               Dijelovi koji su trajno pričvršćeni na vozilo, npr. akumulatorska posuda, zračni spremnici, spremnici za gorivo, svjetla, reflektori, rezervni kotači i kutije s alatom, mogu se ugraditi u bočni štitnik pod uvjetom da ispunjavaju zahtjeve za dimenzijama Direktive. U vezi s otvorima, primjenjuju se zahtjevi određeni u točki 2.2.
            
         
               2.10.
            
            
               Bočni štitnik ne može se rabiti kao dodatak kočnici, zračnim ili hidrauličnim cijevima.
            
         3.   Odstupajući od gornjih odredaba, vozila sljedećih tipova trebaju ispunjavati zahtjeve isključivo kako je navedeno u svakom slučaju:
   
               3.1.
            
            
               
                  Produljiva prikolica treba ispunjavati sve zahtjeve točke 2. kad je zatvorena na svojoj najmanjoj duljini; kad je prikolica produljena, bočni štitnici trebaju zadovoljavati točke 2.6., 2.7. i 2.8., i 2.4. ili 2.5., ali ne nužno obje; produljenje prikolice ne smije prouzročiti otvore u duljini bočnih štitnika;
            
         
               3.2.
            
            
               Na vozilo sa spremnikom koje je projektirano isključivo za prijevoz tekućih tvari u zatvorenom spremniku trajno ugrađenom na vozilo i opremljeno priključcima za crijevo ili cijev za ukrcaj ili iskrcaj treba postaviti bočne štitnike koji zadovoljavaju sve zahtjeve iz točke 2. u mjeri u kojoj je to ostvarivo; stroga sukladnost može se izuzeti isključivo kad to zahtijevaju operativni zahtjevi;
            
         
               3.3.
            
            
               Na vozilo na koje su postavljene rastezljive noge za osiguravanje dodatne stabilnosti tijekom ukrcaja, iskrcaja ili drugih aktivnosti za koje je vozilo projektirano bočni štitnici mogu se razmjestiti s dodatnim otvorima gdje su oni potrebni kako bi omogućili produljenje nogu.
            
         
               3.4.
            
            
               Na vozilu koje je opremljeno točkama uporišta za teretni prijevoz vozila treba omogućiti otvore u bočnim štitnicima kako bi prihvatili prolaz i zatezanje konopa za pričvršćivanje.
            
         4.   Ako su stranice vozila projektirane i/ili opremljene tako da njihov oblik i obilježja zajedno sa sastavnim dijelovima zadovoljavaju zahtjeve iz točke 2., one se mogu smatrati da zamjenjuju bočne štitnike.
   5.   Zahtjev za EEZ homologaciju tipa
   
               5.1.
            
            
               Zahtjev za EEZ homologaciju tipa vozila u vezi s bočnom zaštitom podnosi proizvođač vozila ili njegov ovlašteni predstavnik.
            
         
               5.2.
            
            
               Zahtjevu se trebaju priložiti dolje navedeni dokumenti u tri primjerka uz sljedeće podatke:
               
                           5.2.1.
                        
                        
                           opis vozila sa stajališta kriterija iz točke 1.4.1., zajedno s dimenzionalnim crtežima i slikama ili tlocrtima stranica vozila. Moraju se navesti brojevi i/ili simboli za identifikaciju tipa vozila;
                        
                     
                           5.2.2.
                        
                        
                           tehnički opis dijelova koji osiguravaju bočnu zaštitu uz dovoljno iscrpnih podataka.
                        
                     
         
               5.3.
            
            
               vozilo koje predstavlja tip koji treba odobriti mora se dostaviti tehničkoj službi koja je odgovorna za ispitivanja homologacija tipa.
            
         6.   EEZ homologacija tipa
   
               6.1.
            
            
               Potvrdi o EEZ homologaciji tipa vozila za tip vozila mora se priložiti Prilog sastavljen u skladu s obrascem iz Dodatka.
            
         
      (1)  Ova Direktiva ne sprečava nijednu zemlju da ima dodatne zahtjeve za dijelove vozila koji su na prednjoj strani prednjih kotača i stražnjoj strani stražnjih kotača.
   
      (2)  SL L 266, 2.10.1974., str. 4.
   
   Dodatak